stanford-oval/wikipedia huggingface dataset:
Rage Against the Machine (albumi)

| Rage Against the Machine Rage Against the Machine |
| --- | --- | --- |

Studioalbumin tiedot
 Äänitetty : 1992
 Julkaistu: 3. marraskuuta 1992
 Tuottaja(t): Garth Richardson   Rage Against the Machine
 Tyylilaji: rapcore, heavy metal, alternative metal
 Kesto: 52.48
 Levy-yhtiö: Epic Records
Rage Against the Machinen muut julkaisut
|     | Rage Against the Machine 1992 | Evil Empire 1996 |
Rage Against the Machine oli saman nimisen yhtyeen vuonna 1992 julkaisema albumi. Levy yhdisteli rapcorea, alternative metallia ja alternative rockia. Monet pitävät albumia yhtyeen parhaana.kenen mukaan? Tämän albumin voidaan katsoa toimineen edelläkävijänä nu metal -yhtyeille, kuten Kornille ja Limp Bizkitille. Albumi herätti paljon huomiota poliittisesti kantaa ottavana.
Kappaleista "Freedom", "Bullet In The Head" ja "Killing In The Name" tehtiin musiikkivideot. Myös kappaleesta "Bombtrack" tehtiin musiikkivideo, mutta se julkaistiin vasta vuonna 2003 julkaistulla Live at the Grand Olympic Auditorium -DVD:llä.
Albumin kappale "Wake Up" kuullaan Matrix-elokuvassa, "Killing in the Name" on taas videopeleissä Grand Theft Auto: San Andreas ja Guitar Hero II. Editoituja versioita kappaleista "Bombtrack" ja "Take the Power Back" on Oliver Stonen elokuvassa Natural Born Killers. Useiden ihmisten mielestä Wake Upin alkusäkeet kuulostavat samalta kuin Led Zeppelinin kappaleessa "Kashmir".
Kansitaide on kuuluisa kuva Thích Quảng Đứcista, vietnamilaisesta buddhalaisesta munkista, joka polttaa itsensä kuoliaaksi Saigonissa vuonna 1963. Munkki protestoi Vietnamin presidenttiä Ngô Đình Diệmia.
Kappaleet

"Bombtrack" – 4.05
"Killing in the Name" – 5.14
"Take the Power Back" – 5.37
"Settle for Nothing" – 4.49
"Bullet in the Head" – 5.09
"Know Your Enemy" – 4.57
"Wake Up" – 6.04
"Fistful of Steel" – 5.31
"Township Rebellion" – 5.25
"Freedom" – 6.06
Kappaleet > Anger is a Gift -bonuslevyn kappaleet

"Darkness" – 3.40
"Year of the Boomerang" – 4.02
"Freedom (Remix)" – 6.13
"Take the Power Back (Live) – 6.12
Singlet

"Killing in the Name" - 1993
"Freedom" - 1994
"Bombtrack" - 1994
"Bullet in the Head" - 1994
Tekijät

| --- | --- |
 Rage Against the Machine - tuottaja, taiteellinen johto  Zack de la Rocha  - laulu  Tom Morello  - kitara  Tim Commerford - basso  Brad Wilk  - rummut  Maynard James Keenan  - laulu (kappaleessa "Know Your Enemy")  Stephen Perkins - lyömäsoittimet (kappaleessa "Know Your Enemy")  Garth 'GGGarth' Richardson  - tuottaja, tekniikka :  Stan Katayama - tekniikka  Craig Doubet - avustaja  Jeff Sheehan - avustaja  Bob Ludwig - masterointi  Midas - miksaus/tuotanto  Andy Wallace - miksaus  Steve Sisco - miksaus
Listasijoitukset

| Vuosi | Lista | Sijoitus |
| --- | --- | --- |
| 1993 | Billboard Top Heatseekers | #1 |
| 1994 | The Billboard 200 | #45 |
| 1994 | Britannian albumilista | #17 |
Aiheesta muualla

Valpasvuo, Ilkka: Rage Against the Machine. Desibeli.net 2002.
Rage Against the Machine
| --- | --- |
Studioalbumit:   Rage Against the Machine  Evil Empire  The Battle of Los Angeles  Renegades 
Livealbumit:   Live & Rare  Live at the Grand Olympic Auditorium 
DVD:t ja VHS:t:   Rage Against the Machine  The Battle of Mexico City  Live at the Grand Olympic Auditorium 
Muut artikkelit:   Luettelo Rage Against the Machinen kappaleista  Inside Out  Audioslave
Peitsi

Kolme arabialaista peitsimiestä, Daniel Hopferin etsaus noin vuodelta 1500.
Peitsi oli yleensä ratsuväen käyttämä pitkävartinen keihäs. Peitsessä on pitkä puuvarsi ja metallinen terä. Keskiaikaisessa peitsessä kahva on kavennettu kädelle sopivaksi ja sen edessä on pyöreä, metallinen väistinlevy. Raskaan peitsen kannattelemisen helpottamiseksi ritarien haarniskoihin kiinnitettiin keskiajalla niin sanottu peitsenkannatin, koukku, jota vasten peitsen varsi tukeutui kahvan takapuolella. Jalkaväen peitsi tehtiin lyhentämällä raskasta peitsenvartta ja kiinnittämällä terä uuteen päähän. Peistä käytettiin normaalisti ritarien turnajaisissa.
Aiheesta muualla

Kuvia tai muita tiedostoja aiheesta Peitsi Wikimedia Commonsissa
Paamiut

| Paamiut Frederikshåb |
| --- | --- |
 Paamiut kesäkuussa 2011
 vaakuna
 Koordinaatit: 61°59′40″N, 49°40′00″W 
Valtio:  Tanska
Itsehallintoalue:  Grönlanti
Kunta:  
Asutettu:  1500 eaa
Perustettu:  1742
Väkiluku (2013):  1 515
Postinumero:  3940
Infobox OKVirheellinen NIMI-arvo: 
Paamiut (Frederikshåb), 1878.
Paamiut, aiemmin Frederikshåb, on asutuskeskus lounais-Grönlannissa Sermersooqin kunnassa.
Maantiede

Paamiut sijaitsee Labradorinmeren rannikolla, pienen Kuannersooqin suiston eteläpäässä.
Väestö

Paamiutissa oli 1 515 asukasta vuonna 2013, ja se on Grönlannin kahdeksanneksi suurin kaupunki. Paamiut on menettänyt väestöä lähes joka vuosi viimeisen kahden vuosikymmenen aikana: yli 31 prosenttia vuoden 1990 tasoon verrattuna, lähes 20 prosenttia verrattuna  vuoteen 2000, ja yli 16 prosenttia verrattuna vuoteen 2005.
Aiheesta muualla

Kuvia tai muita tiedostoja aiheesta Paamiut Wikimedia Commonsissa
Ranskan Ylä-Volta

Ylä-Volta (ransk. Haute-Volta) oli Ranskan Länsi-Afrikkaan kuulunut Ranskan siirtomaa vuosina 1919–1932 ja 1947–1958. Vuonna 1958 perustettiin autonominen Ylä-Voltan tasavalta, joka itsenäistyi vuonna 1960. Nykyään maa tunnetaan nimellä Burkina Faso.
Siirtomaan valloitus

Ennen Ranskan siirtomaavalloitusta nykyisen Burkina Fason alueella oli useita mosivaltioita. Niistä suurimmat olivat Ouagadougou maan keskiosassa, Yatenga sen pohjoispuolella ja erillisen kansallisuuden muodostanut Gurmanche idässä. Monet etniset ryhmät, kuten biriforit, bwat, samot, senufot ja gurunsit, asuivat vielä suku- ja kyläyhteisöissä.
Naboiksi kutsuttujen monarkkien hallitsemat mosivaltiot jakautuivat päälliköiden johtamiin maakuntiin ja kyliin, joita yhdisti keskitetty byrokratia. Perinteistä uskontoa harjoittanut väestö eli pääosin omavaraistaloudessa. Käsityöläiset ja muslimikauppiaat muodostivat erilliset kastiryhmät, ja orjuus oli yleistä. Eurooppalaiset arvioivat mosivaltiot poliittisesti ja sotilaallisesti heikoiksi.
Siirtomaavallat kiinnostuivat Länsi-Afrikan sisämaan valloituksesta Berliinin konferenssin jälkeen. Ranskalainen Louis-Gustave Binger neuvotteli ensimmäisenä Ouagadougoun hallitsijan kanssa vuonna 1887, ja brittejä edustanut George Ekem Fergusson solmi ensimmäisen kauppasopimuksen vuonna 1894. Gurmanchesta ja Yatengasta tuli Ranskan protektoraatteja vuonna 1895. Ranska valloitti naba Wobghon hallitseman Ouagadougoun vuonna 1896 ja Bobo-Dioulasson vuonna 1897. Ranskan, Britannian ja Saksan siirtomaiden rajat vahvistettiin vuosina 1897–1898 solmituilla sopimuksilla.
Ylä-Voltan perustaminen

Burkina Fason alueesta muodostettiin vuonna 1899 Bobo-Dioulasson sotilasalue, joka oli sotilasasioissa suoraan Ranskan Länsi-Afrikan kenraalikuvernöörin alainen, mutta siviiliasioissa tämän Ylä-Senegalin ja Keski-Nigerin edustajan alainen. Vuonna 1902 siirtomaa sai nimen Senegambia ja Niger ja vuonna 1904 Ylä-Senegal ja Niger. Sotilasalue lakkautettiin vuonna 1911 tai 1913.
Siirtomaavalta jakoi maan komendanttien johtamiin piireihin, joiden rajat eivät noudattaneet aikaisempien valtapiirien rajoja. Entisiä tai nimitettyjä päällikköjä käytettiin apuna verojen keräämisessä sekä pakkotyöhön ja armeijaan värväämisessä. Orjuus lakkautettiin, ja päälliköt menettivät tuomiovaltansa. Ouagadougoun hallitsijan mogho naban asema supistui puhtaasti muodolliseksi.
Ankara verotus, pakkotyöt ja asevelvollisuus herättivät vastarintaa varsinkin maan länsiosassa, jossa syntyi kapinaliikkeitä ensimmäisen maailmansodan aikana vuosina 1915–1916. Asemansa lujittamiseksi ja alueen talouden kehittämiseksi ranskalaiset perustivat 1. maaliskuuta 1919 erillisen Ylä-Voltan siirtomaan, joka käsitti Ylä-Senegaliin ja Nigeriin kuuluneet Bobo-Dioulasson, Dédougoun, Dorin, Fada N’Gourman, Gaouan, Mosin ja Sayn piirit. Mosin piiri jaettiin 1920-luvun alussa Ouagadougoun, Ouahigouyan ja Tenkodogon piireiksi, ja suurin osa Sayn piiristä liitettiin vuonna 1927 Nigeriin. Uuden siirtomaan ensimmäinen kuvernööri oli Édouard Hesling, jota seurasi vuonna 1928 Albéric Auguste Fournier.
Siirtomaahallinto rakensi teitä ja kehitti puuvillan, kumin ja maapähkinän viljelyä. Ylä-Voltan tärkein vientituote oli kuitenkin työvoima, jota toimitettiin Dakarin–Nigerin ja Abidjanin–Nigerin rautateiden rakentamiseen, Ranskan Sudanin ja Senegalin maatalouteen sekä Norsunluurannikon metsätöihin. 1930-luvun lama romahdutti maatalouden vientituotteiden hinnat, ja työvoiman liikkuvuuden edistämiseksi Ylä-Voltan siirtomaa lakkautettiin 5. syyskuuta 1932. Batién, Bobo-Dioulasson, Gaouan, Ouagadougoun, Tenkodogon piirit ja osa Dédougousta (yhteensä kaksi miljoonaa asukasta) liitettiin Norsunluurannikkoon, Ouahigouyan piiri ja loput Dédougousta (712 000 asukasta) Ranskan Sudaniin ja Dorin ja Fada N’Gourman piirit (268 000 asukasta) Nigeriin. Entiset mosivaltiot joutuivat näin osaksi eri siirtomaita, mitä niiden perinteinen eliitti ei voinut hyväksyä. Norsunluurannikkoon liitetty osa, niin sanottu Ylä-Norsunluurannikko sai vuonna 1938 itsehallinnon, jota johti Ouagadougouun lähetetty résident supérieur Edmond Louveau.
Ylävoltalaista työvoimaa tarvittiin Ranskan Sudanissa Office du Nigerin keinokastelualueella sekä Norsunluurannikon kaakao- ja kahviplantaaseilla, puuvillapelloilla ja metsäteollisuudessa. Työntekijät olivat periaatteessa vapaaehtoisia, mutta heillä oli todellisuudessa vähän valinnan varaa. Siirtotyöläisten olot Norsunluurannikolla alkoivat parantua Ranskan kansanrintaman noustua valtaan vuonna 1936. Ylävoltalaisia palveli myös paljon Ranskan armeijassa. Toisen maailmansodan alussa siihen värvättiin yli 10 000 mosia.
Aiheesta muualla

Kuvia tai muita tiedostoja aiheesta Ranskan Ylä-Volta Wikimedia Commonsissa
Riisin puintia Banforan alueella vuonna 1931.
Yaméogo ja Louis Jacquinot ratifioimassa Ylä-Voltan itsenäisyyttä 4. elokuuta 1960.
Paanajärvi (täsmennyssivu)

Paanajärvi voi tarkoittaa seuraavia:
Louhen piiri, Karjalan tasavalta

Paanajärvi, järvi Karjalan tasavallan Louhen piirissä Suomen luovuttamalla Kuusamon alueella
Paanajärvi, entinen kylä Karjalan tasavallassa Suomen luovuttamalla Kuusamon alueella
Paanajärven kansallispuisto, luonnonsuojelualue Karjalan tasavallan Louhen piirissä
Kemin piiri, Karjalan tasavalta

Paanajärvi, kylä, entinen kylähallintoalue ja entinen kunta Karjalan tasavallan Kemin piirissä
Paanajärvi, taajama Kemin piirin Vääräkosken kunnassa Karjalan tasavallassa
Suomessa

Paanajärvi, pieni järvi Enontekiöllä Suomessa
Peitsipyrstökottarainen

| Peitsipyrstökottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Loistokottaraiset Lamprotornis
Laji::  mevesii
Kaksiosainen nimi
 Lamprotornis mevesii  (Wahlberg, 1856) 
Katso myös
   Peitsipyrstökottarainen Wikispeciesissä   Peitsipyrstökottarainen Commonsissa 
Infobox OKNimi-testi OKIUCN-testi OK: 
Peitsipyrstökottarainen (Lamprotornis mevesii) on kottaraisten heimoon kuuluva afrikkalainen varpuslintu.
Levinneisyys

Peitsipyrstökottaraista tavataan laajalla alueella Angolassa, Botswanassa, Malawissa, Mosambikissa, Namibiassa, Etelä-Afrikassa, Sambiassa ja Zimbabwessa. Lajin on raportoitu olevan paikallisesti yleinen, ja se on luokiteltu elinvoimaiseksi.
Pekka Kainu

| Henkilötiedot |
| --- | --- | --- | --- |
Syntymäaika: 20. joulukuuta 1979 (ikä 44)
Syntymäpaikka: Veteli, Suomi
Pelipaikka: oikea laitahyökkääjä
Pituus: 182 cm
Junioriseurat
: VetU
Seurat
| Vuodet | Seura | O | (M) |
| 1997–1999 | VetU | 59 | (57) |
| 2000–2001 | KPV | 42 | (30) |
| 2002–2003 | GBK | 47 | (10) |
| 2004–2005 | TP-47 | 51 | (16) |
| 2006–2008 | FC Lahti | 68 | (9) |
| 2009–2010 | VPS | 45 | (8) |
| 2011–2012 | OPS | 46 | (9) |
| 2013–2014 | OLS | 37 | (18) |
| Yhteensä | Yhteensä | 395 | (157) |
 Seurajoukkueuran tilastot kattavat vain kansalliset sarjat.
Pekka Kainu (s. 20. joulukuuta 1979 Veteli) on uransa lopettanut suomalainen jalkapalloilija. Hän oli pelipaikaltaan oikea laitahyökkääjä.
Kainu on Vetelin Urheilijoiden kasvatti. Hän teki ensiesiintymisensä seuran edustusjoukkueessa Keski-Pohjanmaan Nelosessa 17-vuotiaana kaudella 1997. Kainu pelasi joukkueessa kolmen kauden ajan ja saavutti sarjavoiton viimeisenä vuotenaan. Hän ei kuitenkaan jatkanut VetU:ssa vaan siirtyi Kakkosessa pelanneen Kokkolan Pallo-Veikkojen riveihin. Kainu oli molemmilla kausillaan joukkueensa paras maalintekijä ja kaudeksi 2002 hän teki sopimuksen toisen kokkolalaisjoukkueen, sarjatasoa ylempänä pelanneen Gamlakarleby Bollklubbin kanssa.
Kahden Ykkösessä pelatun kauden jälkeen hän siirtyi Veikkausliigaan nousseeseen Tornion Palloon. Pääsarjadebyyttinsä Kainu pelasi 7. toukokuuta 2004 vierasottelussa FC Lahtea vastaan. Seurahistoriansa ensimmäistä kautta pääsarjatasolla pelannut TP-47 sijoittui kymmenenneksi ja Kainu oli yhdeksällä maalillaan joukkueensa paras maalintekijä yhdessä Keijo Huuskon kanssa. Seuraavalla kaudella hän oli TP-47:n tehokkain pelaaja seitsemällä maalillaan ja neljällä syötöllään, mutta kausi päättyi putoamiseen joukkueen jäädessä viimeiselle sijalle. Kaudeksi 2006 Kainu teki sopimuksen Veikkausliiga-joukkue FC Lahden kanssa. Edustettuaan FC Lahtea kolme vuotta hän siirtyi Vaasan Palloseuraan kaudeksi 2009.
Kainu pelasi seitsemän kautta Veikkausliigassa, kunnes palasi Ykköseen joulukuussa 2010 kahden vuoden sopimuksella Oulun Palloseuran kanssa. Yhteensä hän esiintyi pääsarjatasolla 164 ottelussa ja teki niissä 33 maalia.
Kainu on pelannut kaksi maaottelua Suomen futsalmaajoukkueessa.
Periphery IV: Hail Stan

| Periphery IV: Hail Stan Periphery |
| --- | --- | --- |

Studioalbumin tiedot
 Julkaistu: 5. huhtikuuta 2019
 Levy-yhtiö: 3Dot Recordings, Century Media, eOne
Listasijoitukset
  40. (albumilista)    10. (fyysinen albumilista)
Peripheryn muut julkaisut
| Periphery III: Select Difficulty 2016 | Periphery IV: Hail Stan 2019 | Periphery V: Djent Is Not a Genre 2023 |
Periphery IV: Hail Stan on yhdysvaltalaisen progressiivisen metalliyhtye Peripheryn kuudes studioalbumi, joka julkaistiin 5. huhtikuuta 2019.
Kappaleet

Reptile – 16.43
Blood Eagle – 5.58
Chvrch Bvrner – 3.40
Garden in the Bones – 5.56
It’s Only Smiles – 5.33
Follow Your Ghost – 5.24
Crush – 6.49
Sentient Glow – 4.27
Satellites – 9.25
Arvostelut

Imperiumi: 8/10
Kaaoszine:
Soundi:
Paul Felix Schmidt

Paul Felix Schmidt (20. elokuuta 1916 Narva, Viro – 11. elokuuta 1984 Allentown, Pennsylvania, Yhdysvallat) oli virolais-saksalais-yhdysvaltalainen shakinpelaaja, shakkikirjailija ja kemisti.
Schmidt sai kansainvälisen mestarin arvonimen vuonna 1950.
Elämä ja shakkiura

Paul Schmidt oli jo 20-vuotiaana pelaajana tasoltaan mestariluokkaa. Vuonna 1936 hän pelasi Pärnussa ottelun Paul Keresiä vastaan tasatuloksin 3,5-3,5. Samana vuonna hän voitti Viron mestaruuden.
Viron ensimmäinen kansainvälinen šakkiturnaus järjestettiin 1937 Ranna-Hotelissa Pärnussa. Ulkomaalaisista pelaajista kisaan osallistuivat suurmestarit Salo Flohr, Savielly Tartakower, Gideon Ståhlberg ja kansainvälinen mestari Karel Opočenský. Heitä haastamaan lähti Tukholman šakkiolympialaisia varten harjoitellut Viron  joukkue: Paul Keres, Paul Schmidt, Ilmar Raud ja Feliks Villard. Kisan ennakkosuosikit olivat Keres ja Flohr, jotka olivat saavuttaneet hyviä  tuloksia kansainvälisissä kisoissa. Huippupelaajat pelasivat kuitenkin keskenään tasan, joten kilpailun voitti yllättäen Schmidt.
Pärnun turnauksen tulokset: 1. Paul Schmidt 5,5/7, 2.-4. Ståhlberg, Keres ja Flohr 4,5, 5. Tartakower 4, 6. Opočenský 3,5; 7. Raud 1,5 ja 8. Villard 0.
Schmidt osallistui Viron maajoukkueessa kaksiin šakkiolympialaisiin: Tukholmassa 1937 ja Buenos Airesissa 1939. Buenos Airesin kisoissa Viro sai pronssia. Schmidtin tulos kisoissa oli keskinkertainen. Hän pelasi näissä kaksissa olympialaisissa yhteensä 29 peliä, joista voitti kuusi ja hävisi 9. Hän hävisi mm. lyhyen pelin Eero Böökille Tukholman kisoissa.
Paul Schmidt saavutti parhaat tuloksensa 1940-luvulla. Hän voitti 1941 Saksan avoimen mestaruusturnauksen. Kisassa hänen taakseen jäi mm. lupaava nuori pelaaja Klaus Junge. Krakovan-Varsovan turnauksessa 1941 Schmidt jakoi kärkisijan Aleksandr Aljechinin kanssa.
II maailmansodan jälkeen Schmidt asui Länsi-Saksassa. Hän väitteli kemian tohtoriksi Heidelbergin yliopistosta 1950-luvun alussa. Hän muutti sittemmin Yhdysvaltoihin ja asettui sinne lopulta pysyvästi.
Aiheesta muualla

Paul Felix Schmidt ChessGames.com-sivustolla (englanniksi)
Pantelís Prevelákis

| Pantelís Prevelákis> Παντελής Πρεβελάκης.Henkilötiedot |
| --- | --- |
Syntynyt: 1909 Réthymno, Kreeta
Kuollut: 1986 (76–77 vuotta) Kreikka
Ammatti:  kirjailija
Kirjailija
Äidinkieli: kreikka
Tuotannon kieli: kreikka
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Pantelís Prevelákis (kreik. Παντελής Πρεβελάκης, transl. myös Pandelís Prevelákis; 1909 Réthymno, Kreeta – 1986 Kreikka) oli kreikkalainen kirjailija. Hän opiskeli kirjallisuutta, historiaa ja filosofiaa sekä Ateenassa että ulkomailla. Hän toimi vuodesta 1938 professorina Ateenan taidekorkeakoulussa.
Prevelákisin teosten aiheet ovat kansanperinteestä ja Kreetan vapaussodasta. Hän julkaisi romaaneja, novelleja, runoja, näytelmiä ja kritiikkiä. Prevelákis oli Níkos Kazantzákisin ystäviä.
Suomennetut teokset

Ikuinen aurinko (Ο ήλιος του θανάτου, O ílios tou thanátou, 1959), suom. Kyllikki Villa, Helsinki: WSOY 1963
Peter Post

Peter Post vuonna 1977.
Peter Post (12. marraskuuta 1933 – 14. tammikuuta 2011) oli alankomaalainen maantie- ja ratapyöräilijä. Hän kilpaili vuosina 1956–1972 voittaen tuona aikana muun muassa Pariisi–Roubaix’n 1964. Hän oli Alankomaiden vuoden miesurheilija 1963. Post kuoli 77-vuotiaana tammikuussa 2011.
Aiheesta muualla

Kuvia tai muita tiedostoja aiheesta Peter Post Wikimedia Commonsissa
Periphery III: Select Difficulty

| Periphery III: Select Difficulty Periphery |
| --- | --- | --- |

Studioalbumin tiedot
 Julkaistu: 22. heinäkuuta 2016
 Levy-yhtiö: Sumerian, Century Media, Roadrunner
Listasijoitukset
  22.
Peripheryn muut julkaisut
| Juggernaut: Omega 2015 | Periphery III: Select Difficulty 2016 | Periphery IV: HAIL STAN 2019 |
Periphery III: Select Difficulty on yhdysvaltalaisen progressiivisen metalliyhtye Peripheryn viides studioalbumi, joka julkaistiin 22. heinäkuuta 2016.
Kappaleet

The Price is Wrong – 3.56
Motormouth – 4.50
Marigold – 7.19
The Way The News Goes… – 5.03
Remain Indoors – 6.10
Habitual Line-Stepper – 6.52
Flatline – 5.50
Absolomb – 7.43
Catch Fire – 3.53
Prayer Position – 4.36
Lune – 7.47
Arvostelut

Imperiumi: 8-/10
Inferno:
Patagoniannandu

| Patagoniannandu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Nandulinnut Rheiformes
Heimo::  Nandut Rheidae
Suku::  Rhea
Laji::  pennata
Kaksiosainen nimi
 Rhea pennata  Orbigny, 1834 

Alalajit
 R. p. garleppi  R. p. pennata  R. p. tarapacensis 
Katso myös
   Patagoniannandu Wikispeciesissä   Patagoniannandu Commonsissa 
Infobox OKNimi-testi OKIUCN-testi OK: 
Patagoniannandu (Rhea pennata) on Etelä-Amerikassa elävä lentokyvytön nandulintu. Se on kahdesta nandulajista pienempi, 90–100 cm pitkä, ja sillä on suuremmat siivet kuin muilla strutsilinnuilla. Patagoniannandu pystyy juoksemaan 60 km/h, ja sillä vauhdilla se pääsee pakoon useimpia saalistajia. Varpaiden kynnet ovat terävät ja toimivat aseina saalistajia vastaan. [lähde? ]
Koirasnandut ovat hautoessaan erittäin vaarallisia. Naaras munii munat pesän ulkopuolelle eikä pesään, toisin kuin useimmat linnut. Koiras siirtää useimmat munat pesään, mutta jättää muutaman munan pesän ulkopuolelle, missä ne houkuttelevat kärpäsiä. Koiras ja myöhemmin poikaset syövät näitä kärpäsiä. [lähde? ]
Lisääntymisajan ulkopuolella patagoniannandu on rauhallinen. Ne elävät 5–30 nandun laumassa riippumatta sukupuolesta tai iästä. [lähde? ]
Patagoniannandu sijoitettuun välillä omaan sukuunsa Pterocnemia, mutta geneettisten tutkimukset tukevat lähempää sukulaisuutta nandun kanssa.
Pekka Laitakari

Pekka Aarne Juhani Laitakari (19. kesäkuuta 1920 – 19. heinäkuuta 1941) oli suomalainen sotilas toisessa maailmansodassa sekä spektroliitin löytäjä. Hän löysi spektroliitin Ylämaalta Salpalinjan linnoitustöiden yhteydessä 1940. Vänrikki Laitakari kaatui jatkosodan hyökkäysvaiheessa Tulemajärvellä. Hänen isänsä oli geologi Aarne Laitakari.
Pahajärvi (Jämsä, Halli, itäinen)

| Pahajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°50′05″N, 24°53′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Kuusjärveen 
Järvinumero:  35.723.1.035
Mittaustietoja
Pinnankorkeus:  134,1 m  
Rantaviiva:  0,78 km  
Pinta-ala:  2,67 ha  
Saaria:  ei saaria 
 fiPahajärvi 
Pahajärvi  on Keski-Suomessa Jämsässä yli kolme kilometriä Hallista kaakkoon Kuusjärven lähellä sijaitseva lampi.
Maantietoa

Lammen pinta-ala on 2,7 hehtaaria ja se on 300 metriä pitkä ja 150 metriä leveä. Se sijaitsee Taipalmäen ympärillä olevassa painaumassa yhdessä kahden muun lammen kanssa. Lammella ei ole kartan mukaan saaria ja se on autio. Sen rantaviivan pituus on 800 metriä ja sen rannat ovat metsämaata tai suota.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Lammen vedenpinnan korkeus on 134,1 metriä mpy. Siihen tulee kolmen lammen, eli vielä Keskisen ja Yläsen, kautta Kuusjärveen laskeva oja.
Pahajärvi (Kangasala)

| Pahajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°32′35″N, 24°51′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Pajulanjärveen 
Järvinumero:  35.762.1.006
Mittaustietoja
Pinnankorkeus:  119,6 m  
Rantaviiva:  0,657 km  
Pinta-ala:  1,701 ha  
Saaria:  ei saaria 
 fiPahajärvi 
Pahajärvi  on Pirkanmaalla Kangasalan Mattilankylässä sijaitseva lampi.
Maantietoa

Lammen pinta-ala on 1,7 hehtaaria ja se on 250 metriä pitkä ja 150 metriä leveä. Se sijaitsee suolla Korkea-ahonkallion pohjoisrinteen juurella. Lammella ei ole kartan mukaan saaria ja se on autio. Sen rantaviivan pituus on 650 metriä ja sen rannat ovat pääasiassa suomaata. Sen pohjoispuolella sijaitsee peltopalsta.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pajulanjärven valuma-alueeseen (35.762) se kuuluu. Lammen vedenpinnan korkeus on 119,6 metriä mpy. Siihen on johdettu Kovasuolta laskuoja. Lammen laskuoja lähtee sen luoteisrannasta ja se laskee Pajulanjärveen.